smcproject/ml-wiki-sentences huggingface dataset:
നീണ്ടുനിൽക്കുന്ന പ്രസവം അല്ലെങ്കിൽ പുരോഗതിയിലെ പരാജയം (ഡിസ്റ്റോസിയനു) ഫീറ്റൽ ഡീസ്ട്രെസ്സ് കോർഡ് പ്രൊലാപ്സ് ഗർഭാശയ വിള്ളൽ അല്ലെങ്കിൽ അതിന്റെ ഉയർന്ന അപകടസാധ്യത അനിയന്ത്രിതമായ രക്താതിമർദ്ദം, പ്രീ-എക്ലാംസിയ, അല്ലെങ്കിൽ അമ്മയിൽ എക്ലാംസിയ അമ്നിയോട്ടിക് വിള്ളലിന് ശേഷം അമ്മയിലോ കുഞ്ഞിലോ ടാക്കിക്കാർഡിയ (വെള്ളം പൊട്ടുന്നു) മറുപിള്ള പ്രശ്നങ്ങൾ (പ്ലാസന്റ പ്രെവിയ, പ്ലാസന്റൽ അബ്രപ്ഷൻ അല്ലെങ്കിൽ പ്ലാസന്റ അക്രെറ്റ) പരാജയപ്പെട്ട ലേബർ ഇൻഡക്ഷൻ ഇൻസ്ട്രുമെന്റൽ ഡെലിവറി പരാജയം (ഫോഴ്‌സ്‌പ്‌സ് അല്ലെങ്കിൽ വെന്റൗസ് വഴി (ചിലപ്പോൾ, ഫോഴ്‌സ്‌പ്‌സ്/വെന്റൗസ് ഡെലിവറി പരീക്ഷിക്കാറുണ്ട്, വിജയിച്ചില്ലെങ്കിൽ, സിസേറിയൻ വഴി കുഞ്ഞിനെ പ്രസവിക്കേണ്ടിവരും.) 4,000 ഗ്രാമിന് മുകളിലുള്ള വലിയ കുഞ്ഞ് (മാക്രോസോമിയ) പൊക്കിൾക്കൊടി അസാധാരണതകൾ (വാസ പ്രിവിയ, ബിലോബേറ്റ് ഉൾപ്പെടെയുള്ള മൾട്ടിലോബേറ്റ്, സുസെഞ്ചുറിയേറ്റ്-ലോബ്ഡ് പ്ലാസന്റകൾ, വെലാമെന്റസ് ഇൻസേർഷൻ) മറ്റ് സങ്കീർണതകൾ
ഗർഭാവസ്ഥയുടെ മറ്റ് സങ്കീർണതകൾ, നിലവിലുള്ള അവസ്ഥകൾ, അനുബന്ധ രോഗങ്ങൾ എന്നിവയിൽ ഇവ ഉൾപ്പെടുന്നു: മുമ്പത്തെ ഉയർന്ന അപകടസാധ്യതയുള്ള ഗര്ഭപിണ്ഡം ഉയർന്ന വൈറൽ ലോഡുള്ള അമ്മയുടെ എച്ച്ഐവി അണുബാധ (കുറഞ്ഞ മാതൃവൈറൽ ലോഡുള്ള എച്ച്ഐവി സിസേറിയനുള്ള ഒരു സൂചനയല്ല) മൂന്നാമത്തെ ത്രിമാസത്തിൽ ജനനേന്ദ്രിയ ഹെർപ്പസ് പൊട്ടിപ്പുറപ്പെടുന്നത് (യോനിയിൽ ജനിച്ചാൽ കുഞ്ഞിൽ അണുബാധയുണ്ടാക്കാം) മുമ്പത്തെ ക്ലാസിക്കൽ (രേഖാംശ) സിസേറിയൻ വിഭാഗം മുമ്പത്തെ ഗർഭാശയ വിള്ളൽ പെരിനിയത്തിന്റെ രോഗശാന്തിയുമായി ബന്ധപ്പെട്ട മുൻ പ്രശ്നങ്ങൾ (മുമ്പത്തെ പ്രസവം അല്ലെങ്കിൽ ക്രോൺസ് രോഗം) ബൈകോർനെറ്റ് ഗർഭപാത്രം പേരിനു പിന്നിൽ
പ്രശസ്തനായ ജൂലിയസ്  സീസറിന്റെ പൂർവ്വ പിതാമഹന്മാരിൽ ഒരാളെ വയറുകീറിയാണ് പുറത്തെടുത്തത്.
അങ്ങനെ മുറിവുണ്ടാക്കുക എന്നർത്ഥമുള്ള കയ്ഡോ-എരേ അല്ലെങ്കിൽ കയ്സുസ് സും എന്ന ലത്തീൻ പദത്തിൽ നിന്നാണ് കയ്സർ എന്ന സ്ഥനപ്പേർ വന്നത് എന്നാണ് പ്ലീനി രേഖപ്പെടുത്തിയിരിക്കുന്നത്.
ഇതിന്റെ ആംഗലേയ രൂപവ്യതിയാനാമാണ് സീസർ എന്നത്.
ഹിരോഷി അമാനോ ഹിരോഷി അമാനോ ഇംഗ്ലീഷ് വിലാസം https://ml.wikipedia.org/wiki/Hiroshi_Amano
ജാപ്പനീസ് ഭൗതികശാസ്ത്ര ഗവേഷകനാണ് ഹിരോഷി അമാനോ (ജനനം: സെപ്റ്റംബർ 11, 1960) .
കൂടുതൽ ഊർജക്ഷമവും ദീപ്തവുമായ ബ്ലൂ ലൈറ്റ് എമിറ്റിംഗ് ഡ യോഡുകൾ ( എൽ ഇ ഡി ) വികസിപ്പിച്ചതിനും ബന്ധപ്പെട്ട ഗവേഷണങ്ങൾക്കും ഹിരോഷി അമാനോ മറ്റു  ജാപ്പനീസ് ഗവേഷകരായ ഇസാമു അകസാക്കി , ഷൂജി നകാമുറ എന്നിവരോടൊപ്പം 2014 ലെ ഭൗതികശാസ്ത്രത്തിനുള്ള നോബൽ സമ്മാനത്തിന് അർഹനായി.
1960-ൽ ജപ്പാനിലെ ഹമാമറ്റ്‌സുവിൽ ജനിച്ച അമാനോ 1982-ൽ ബിരുദവിദ്യാർഥിയായി നഗോയാ സർവകലാശാലയിൽ എത്തി .
ഇസാമു അകസാകിയുമായുളള ഗവേഷണക്കൂട്ടായ്മ അവിടന്നാണ് ആരംഭിച്ചത് .
1989-ൽ പിഎച്ച്.
ഡി. നേടി അവിടെത്തന്നെ  റിസർച്ച് അസിസ്റ്റൻറായി ഗവേഷണം തുടങ്ങി.1992-ൽ മെയ്ജോ യൂണിവഴ്സിറ്റിയിൽ അസിസ്റ്റൻറ് പ്രഫസറായി നിയമിതനായ അമാനോ 2002-ൽ പ്രഫസറായി.
അതേ വർഷം തന്നെ നഗോയ സർവകലാശാലയുടെ ക്ഷണം സ്വീകരിച്ച് അങ്ങോട്ടു മാറി.
ഇപ്പോഴും തുടരുന്നു.
അകസാകി-അമാനോ ഗവേഷണ പ്രബന്ധങ്ങൾ നിരവധിയാണ്.
ചുവപ്പ് , പച്ച നിറങ്ങളിൽ ഉള്ള എൽ ഇ ഡികൾ തൊള്ളായിരത്തി അറുപതുകളിൽ തന്നെ വികസിപ്പിച്ചെടുക്കാൻ കഴിഞ്ഞെങ്കിലും നീല ഡയോഡുകൾ നിർമിച്ച് അവയെ സംയോജിപ്പിച്ച് വെള്ള ഡയോഡുകൾ ഉണ്ടാക്കാൻ കഴിഞ്ഞിരുന്നില്ല അകാസാകിയും അമാനോയും ചേർന്നു  നഗോയ സർവകലാശാലയിലും നകാമുറ ജപ്പാനിലെ ടോക്കുഷിമയിലുള്ള നിഷിയ കെമിക്കൽസ് എന്ന കമ്പനിയിലും നടത്തിയ ദീർഘമായ ഗവേഷണങ്ങൾക്കും പരീക്ഷണങ്ങൾക്കും ഒടുവിലാണ് കൂടുതൽ കാര്യക്ഷമമായ വെള്ള വെളിച്ചം തൂവുന്ന എൽ.ഇ.
പുരസ്കാരങ്ങൾ 2014 ലെ ഭൗതികശാസ്ത്രത്തിനുള്ള നോബൽ സമ്മാനം അവലംബം
ഹിരോഷിമാ പീസ് മെമ്മോറിയൽ ഇംഗ്ലീഷ് വിലാസം https://ml.wikipedia.org/wiki/Hiroshima_Peace_Memorial
34°23′43.7″N 132°27′12.7″E ﻿ / ﻿ 34.395472°N 132.453528°E ﻿ / 34.395472; 132.453528
ജപ്പാനിലെ ഹിരോഷിമാ പീസ് മെമ്മോറിയൽ പാർക്കിൽ സ്ഥിതിചെയ്യുന്ന ഒരു സ്മാരകമാണ് ഹിരോഷിമാ ശാന്തിസ്മാരകം അഥവാ ഹിരോഷിമാ പീസ് മെമ്മോറിയൽ (Hiroshima Peace Memorial) .
1945 ഓഗസ്റ്റ് 6-ന് ഹിരോഷിമയിൽ വച്ച്, മനുഷ്യ സമൂഹത്തിനു നേരെ ആദ്യമായി ആറ്റംബോംബ് പ്രയോഗിച്ചതിനെത്തുടർന്ന് ഏകദേശം ഒന്നര ലക്ഷത്തോളം പേർ കൊല്ലപ്പെട്ടിരുന്നു.
ഇവരുടെ ഓർമ്മയ്ക്കായി നിർമ്മിച്ചതാണ് ഈ സ്മാരകം.
അണുവിസ്ഫോടനത്തെ അതിജീവിച്ച ഹിരോഷിമാ പ്രീഫെക്ചുറൽ ഇൻഡസ്ട്രിയൽ പ്രൊമോഷൻ ഹാൾ എന്ന കെട്ടിടത്തെയാണ് ശാന്തിസ്മാരകമാക്കി മാറ്റിയത്.
ആണവായുധങ്ങൾ സൃഷ്ടിക്കുന്ന ഭീകരാന്തരീക്ഷത്തെ ഓർമ്മിപ്പിക്കുന്ന ഈ കെട്ടിടം സമാധാനത്തിന്റെ പ്രതീകമായും നിലകൊള്ളുന്നു.
1996-ൽ യുനെസ്‌കോ ഇതിനെ ലോക പൈതൃക സ്ഥാനങ്ങളിലൊന്നായി പ്രഖ്യാപിച്ചു.
ജെൻബകു ഡോം , അറ്റോമിക് ബോംബ് ഡോം , എ-ബോംബ് ഡോം ( Genbaku Dōmu ( 原爆ドーム ? , A-Bomb Dome) ), ഹിരോഷിമ ഹെയ്‌വ കിനൻഹി ( Hiroshima Peace Memorial ( 広島平和記念碑 , Hiroshima heiwa kinenhi ) ) എന്നീ പേരുകളിൽ ഈ ശാന്തിസ്മാരകം അറിയപ്പെടുന്നു.
ചെക് റിപ്പബ്ലിക്കൻ വാസ്തുശില്പിയായ ജാൻ ലെറ്റ്സൽ (Jan Letsel) രൂപകല്പന ചെയ്ത ഈ കെട്ടിടത്തിന്റെ ആദ്യകാല പേര് പ്രോഡക്ട് എക്സിബിഷൻ ഹാൾ എന്നായിരുന്നു.
1915-ൽ പണി പൂർത്തിയായതിനു ശേഷം ഹിരോഷിമാ പ്രീഫെക്ചുറൽ കൊമേഴ്ഷ്യൽ എക്സിബിഷൻ ഹാൾ എന്ന് പേരു മാറ്റി.
അതേ വർഷം ഓഗസ്റ്റിൽ തന്നെ ഇത് ജനങ്ങൾക്കായി തുറന്നുകൊടുത്തു.
1921-ൽ ഹിരോഷിമാ പ്രീഫെക്ചുറൽ പ്രോഡക്ട്സ് എക്സിബിഷൻ ഹാൾ എന്നും 1933-ൽ ഹിരോഷിമാ പ്രീഫെക്ചുറൽ ഇൻഡസ്ട്രിയൽ പ്രൊമോഷൻ ഹാൾ എന്നും പുനഃനാമകരണം ചെയ്തു.
കലാ പ്രദർശനങ്ങളും വിദ്യാഭ്യാസ പ്രദർശനങ്ങളും നടത്തുന്നതിനു വേണ്ടിയാണ് കെട്ടിടം ഉപയോഗിച്ചിരുന്നത്.
1945 ഓഗസ്റ്റ് 6-ന് ഹിരോഷിമയിൽ ആറ്റംബോംബ് പതിച്ചപ്പോൾ കെട്ടിടത്തിന്റെ പല ഭാഗങ്ങൾക്കും കേടുപാടുകൾ സംഭവിച്ചുവെങ്കിലും പൂർണ്ണമായും നശിച്ചിരുന്നില്ല.
അണുവായുധ ശക്തിയെ അതിജീവിച്ചതിനാൽ ഈ കെട്ടിടത്തെ ജെൻബകു ഡോം (ആറ്റംബോംബ് ഡോം) എന്നും വിളിക്കാറുണ്ട്.
കെട്ടിടത്തിന്റെ മുകളിൽ അർദ്ധ വൃത്താകൃതിൽ  ലോഹം കൊണ്ടുള്ള ഒരു നിർമ്മിതിയുണ്ട്.
ഇതിനെയാണ്  'ഡോം' എന്നു വിളിക്കുന്നത്.
കെട്ടിടം നശിപ്പിച്ചു കളയണമെന്നും സംരക്ഷിക്കണമെന്നും അഭിപ്രായങ്ങളുണ്ടായിരുന്നു.
സമാധാനത്തിന്റെ പ്രതീകമായി കെട്ടിടം നിലനിർത്തണമെന്നായിരുന്നു ബഹുജനാഭിപ്രായം.
1950-നും 1964-നുമിടയ്ക്കുള്ള കാലഘട്ടത്തിൽ കെട്ടിടത്തിനു ചുറ്റും മനോഹരമായ ഉദ്യാനം നിർമ്മിച്ചു.
ഈ ഉദ്യാനത്തെ ഹിരോഷിമാ പീസ് മെമ്മോറിയൽ പാർക്ക് എന്നാണ് വിളിക്കുന്നത്.
1966-ൽ ഹിരോഷിമാ സിറ്റി കൗൺസിൽ ജെൻബകു ഡോമിന്റെ സംരക്ഷണം ഏറ്റെടുക്കുകയും ഹിരോഷിമാ പീസ് മെമ്മോറിയൽ എന്ന പേര് ഔദ്യോഗികമായി നൽകുകയും ചെയ്തു.
പാർക്കിലെ മുഖ്യാകർഷണമായ ഈ കെട്ടിടം കാണുവാൻ നിരവധി സഞ്ചാരികളാണ് ഇവിടെയെത്തുന്നത്.
1945 ഒക്ടോബറിൽ ജെൻബകു ഡോമിന്റെ അവസ്ഥ.
ഇവിടെ സർവ്വേ നടത്താൻ എത്തിയ ഷീഗോ ഹയാഷി എടുത്ത ചിത്രം.
ഹിരോഷിമയിലെ ആറ്റംബോംബ് പ്രയോഗം
1945 ഓഗസ്റ്റ് 6-ന് രാവിലെ 8.15-ന് ഹിരോഷിമയിൽ വച്ചാണ്  ആദ്യമായി മനുഷ്യർക്കു നേരെ ആറ്റംബോംബ് ആക്രമണം നടന്നത്.
രണ്ടാം ലോക മഹായുദ്ധകാലത്ത് ജപ്പാനെ പരാജയപ്പെടുത്തുന്നതിനായി അമേരിക്ക കണ്ടെത്തിയ അവസാന മാർഗ്ഗമായിരുന്നു അണുവായുധ പ്രയോഗം.
1945 ജൂലൈ 25-ന് അമേരിക്കൻ വ്യോമസേനയുടെ പസഫിക് മേഖലാ കമാൻഡർ ജനറലായ കാൾ സ്പാർട്സിന് ജപ്പാനിലെ രണ്ടു നഗരങ്ങളിൽ ആറ്റംബോംബ് പ്രയോഗിക്കാനുള്ള നിർദ്ദേശം ലഭിക്കുകയായിരുന്നു.
40,000-ത്തോളം ജാപ്പനീസ് സൈനികർ ഉൾപ്പെടുന്ന സെക്കൻഡ് ജനറൽ ആർമിയുടെ ആസ്ഥാന മന്ദിരം സ്ഥിതിചെയ്യുന്ന ഹിരോഷിമാ നഗരത്തെയാണ് ആദ്യം തിരഞ്ഞെടുത്തത്.
അമേരിക്കൻ വ്യോമസേനയുടെ ബി-29 ബോംബർ വിമാനമായ എനോല ഗേ (Enola Gay)യിൽ നിന്നാണ് ബോംബ് പ്രയോഗിച്ചത്.
ലിറ്റിൽ ബോയി എന്നായിരുന്നു ബോംബിന്റെ പേര്.
യുറേനിയം 235 ഐസോടോപ്പിനെ ലെഡ് കൊണ്ട് ആവരണം ചെയ്തു നിർമ്മിച്ച ഈ ബോംബിന് 12,500 ടൺ ടി.എൻ.ടി.യുടെ പ്രഹരശേഷിയുണ്ടായിരുന്നു.
ഹിരോഷിമ നഗരത്തെ ഏതാണ്ട് പൂർണ്ണമായും നശിപ്പിച്ചു കളഞ്ഞ സ്ഫോടനത്തിൽ 1,40,000-ത്തോളം പേരാണ് ദാരുണമായി കൊല്ലപ്പെട്ടത്.
ഹിരോഷിമയിലെ Aioi Bridge-നെ ലക്ഷ്യമാക്കി നീങ്ങിയ ബോംബ് 240 മീറ്റർ അകലെ ജെൻബകു ഡോമിനു സമീപം ഷിമാ ആശുപത്രിയിൽ നേരിട്ടു പതിക്കുകയായിരുന്നു.
ആശുപത്രിയിൽ ഉണ്ടായിരുന്നവർ തൽക്ഷണം മരിച്ചു.
ജെൻബകു ഡോമിന് ചെറിയ കേടുപാടുകൾ മാത്രമാണ് സംഭവിച്ചത്.
യുദ്ധത്തിനു ശേഷം ജെൻബകു ഡോമിന്റെ നാശം തുടർന്നുകൊണ്ടേയിരുന്നു.
1966-ൽ ഹിരോഷിമാ സിറ്റി കൗൺസിൽ ഇതിന്റെ സംരക്ഷണം ഏറ്റെടുത്തു.
ഹിരോഷിമയിലെ മേയർ ആയിരുന്ന ഷിൻസോ ഹമായ് (1905-1968) ഇതിനെ സംരക്ഷിക്കുന്നതിനു വേണ്ടി ധനം സമാഹരിച്ചു.
1967-ൽ സംരക്ഷണ പ്രവർത്തനങ്ങൾ പൂർത്തിയായി.
1989-നും 1990-നുമിടയ്ക്ക് ചില അറ്റകുറ്റപ്പണികളും നടന്നു.
1945 ഓഗസ്റ്റ് 6-ന് ജെൻബകു ഡോം എങ്ങനെയായിരുന്നുവോ അങ്ങനെ തന്നെയാണ് ഇപ്പോഴും നിലനിൽക്കുന്നത്.
1996 ഡിസംബറിൽ യുനെസ്‌കോ ജെൻബകു ഡോമിനെ ലോക പൈതൃക സ്ഥാനങ്ങളിലൊന്നായി പ്രഖ്യാപിച്ചു.
ചിത്രശാല ഹിരോഷിമാ ശാന്തിസ്മാരകത്തിന്റെ 180° ദൃശ്യം.
ഇടതുവശത്ത് 'T' ആകൃതിയിൽ കാണുന്നത് Aioi Bridge ആണ്.
ഈ പാലത്തെ ലക്ഷ്യം വച്ചാണ് ആറ്റംബോംബ് പ്രയോഗിച്ചത്.
പ്രോഡക്ട് എക്സിബിഷൻ ഹാളിന്റെ യഥാർത്ഥ രൂപം.
(1921–1933) മോട്ടോയാസു പാലത്തിൽ നിന്നുള്ള ദൃശ്യം.
(1921–1933) ഒരു രാത്രി ദൃശ്യം (1921) 2004 ഓഗസ്റ്റ് 6-ന് ഹിരോഷിമ ദുരന്തത്തിന്റെ വാർഷിക ദിനത്തിൽ ശാന്തിസ്മാരകം സന്ദർശിക്കാനെത്തിയവർ.
തെക്കു പടിഞ്ഞാറ് ദിശയിൽ നിന്ന് ഗൻബകു ഡോമിന്റെ ദൃശ്യം.
Aioi Bridge-ൽ നിന്നുള്ള വിദൂര ദൃശ്യം.
ഒരു സമീപ ദൃശ്യം ശാന്തിസ്മാരകത്തിലെ ലോഹ ഫലകം ശാന്തിസ്മാരകം അന്നും ഇന്നും ജെൻബകു ഡോം 2007-ൽ ജെൻബകു ഡോം രാത്രിയിൽ ജെൻബകു ഡോം രാത്രിയിൽ ഒറിഗാമി .
ഹിരോഷിമാ ശാന്തിസ്മാരകവും ഉദ്യാനവും ജെൻബകു ഡോം 2015 ഒക്ടോബറിൽ.
അവലംബം പുറത്തേക്കുള്ള കണ്ണികൾ Hiroshima Peace Memorial (Genbaku Dome) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Hiroshima Atomic Bomb Dome Entry on UNESCO (United Nations Educational, Scientific and Cultural Organization) website Official page Trade Promotion Hall Official UNESCO page Picture of the building before the bombing Archived 2005-12-03 at the Wayback Machine .
U.S. Attending 2010 Hiroshima Memorial - video report by Democracy Now!
Hiroshima Peace Memorial webcam Archived 2018-07-13 at the Wayback Machine .
showing Atomic Bomb Dome.
ഹിരോഷി ടോഡ ഇംഗ്ലീഷ് വിലാസം https://ml.wikipedia.org/wiki/Hiroshi_toda
ജപ്പാൻ ചലച്ചിത്ര സംവിധായകനും ഛായാഗ്രാഹകനുമാണ് ഹിരോഷി ടോഡ (ജനനം : 1951).
2014 ലെ പത്തൊൻപതാമത് തിരുവനന്തപുരം അന്തർദേശീയ ചലച്ചിത്ര മേളയിൽ മികച്ച സംവിധായകനുള്ള രജതചകോരം ലഭിച്ചു..
ഫുക്കുയി പെർഫക്റ്ററൽ നഴ്സിംഗ് കോളേജിൽ നിന്ന് ബിരുദം നേടി.
നിരവധി വർഷം മാനസിക രോഗാശുപത്രികളിൽ ജോലി ചെയ്തു.
പതിനഞ്ച് വയസ്സു മുതൽ ചലച്ചിത്ര മേഖലയുമായി ബന്ധപ്പെട്ട് പ്രവർത്തിക്കുന്നു.
ഫിലിമോഗ്രാഫി വർഷം സിനിമ പുരസ്കാരം 2003 സിക്സ് ജിസോ 2004 സ്നോ സ്പ്രിംഗ് 2006 സെപ്റ്റംബർ സ്റ്റെപ്സ് 2007 ഷോഡോ ഓഫ് ദ ചെറി ബ്ലോസം 2007 മെമ്മറി ഓഫ് സെപ്റ്റംബർ 2008 ഹരികോ നോ ടോറ 2009 ഈസ്റ്റ് പ്ലാനറ്റ് 2010 ഫ്രോഗ് 2011 ഫ്ലേം ഓഫ് മൗണ്ടൻ 2012 ഷൗട്ട് ഓഫ് സമ്മർ 2013 സെവൻത് കാറ്റ് 2013 സമ്മർ, ക്യോട്ടോ 19 ആമത് ഐ.എഫ്.എഫ്.കെയിൽ മികച്ച സംവിധായകനുള്ള രജതചകോരം 2014 ഏർലി സ്പ്രിംഗ്, ക്യോട്ടോ പുരസ്കാരങ്ങൾ 19 ആമത് ഐ.എഫ്.എഫ്.കെയിൽ മികച്ച സംവിധായകനുള്ള രജതചകോരം അവലംബം ↑ http://www.imdb.com/name/nm2089401/?ref_=nmbio_bio_nm
ഹിരോഷിമ ദിനം
ലോകത്ത് ആദ്യമായി അണുബോംബ് വർഷിച്ച സ്ഥലമാണ് ഹിരോഷിമ.
ആ ദിവസം ആണ് ഹിരോഷിമ ദിനം.
[[ഓഗസ്റ്റ് 6|ആഗസ്റ്റ് ആറിനാണ് ഹിരോഷിമ ദിനമായി ആചരിക്കുന്നത്. 1945 ഓഗസ്റ്റ് 6-ന് രാവിലെ 8.15-ന് ഹിരോഷിമയിലാണ് ആദ്യമായി മനുഷ്യർക്കു നേരെ ആറ്റംബോംബ് ആക്രമണം നടന്നത്. രണ്ടാം ലോക മഹായുദ്ധകാലത്ത് ജപ്പാനെ പരാജയപ്പെടുത്തുന്നതിനായി അമേരിക്ക കണ്ടെത്തിയ അവസാന മാർഗ്ഗമായിരുന്നു അണുവായുധ പ്രയോഗം. 1945 ജൂലൈ 25-ന് അമേരിക്കൻ വ്യോമസേനയുടെ പസഫിക് മേഖലാ കമാൻഡർ ജനറലായ കാൾ സ്പാർട്സിന് ജപ്പാനിലെ രണ്ടു നഗരങ്ങളിൽ ആറ്റംബോംബ് പ്രയോഗിക്കാനുള്ള നിർദ്ദേശം ലഭിക്കുകയായിരുന്നു. 40,000-ത്തോളം ജാപ്പനീസ് സൈനികർ ഉൾപ്പെടുന്ന സെക്കൻഡ് ജനറൽ ആർമിയുടെ ആസ്ഥാന മന്ദിരം സ്ഥിതിചെയ്യുന്ന, ജപ്പാനിലെ സമുദ്രത്തോട് ചേർന്ന് കിടക്കുന്ന നഗരമായ  ഹിരോഷിമാ നഗരത്തെയാണ് ആദ്യം തിരഞ്ഞെടുത്തത്. ജനറൽ പോൾടിബ്റ്റ്‌സ് പറപ്പിച്ച അമേരിക്കൻ വ്യോമസേനയുടെ ബി-29 ബോംബർ വിമാനമായ എനോള  ഗേ (Enola Gay)യിൽ നിന്നാണ് ബോംബ് പ്രയോഗിച്ചത്.
ലിറ്റിൽ ബോയി (Little Boy )എന്നായിരുന്നു ബോംബിന്റെ പേര്.
സൂര്യനു തുല്യം ഉയർന്നുപൊങ്ങിയ തീജ്വാലകൾ ഹിരോഷിമാ നഗരത്തെ ചാമ്പലാക്കി.
പർവതസമാനമായ പുക കൂൺ ആകൃതിയിൽ 40,000 അടി ഉയരത്തിൽവരെ ഉയർന്നു പൊങ്ങി.
1000 അടി ഉയരംവരെ പൊടിപടലങ്ങൾ ചുഴറ്റിയടിച്ചു.
ഹിരോഷിമ നഗരത്തെ ഏതാണ്ട് പൂർണ്ണമായും നശിപ്പിച്ച സ്ഫോടനത്തിൽ 1,40,000-ത്തോളം പേരാണ് ദാരുണമായി കൊല്ലപ്പെട്ടത്.
ബോംബ് വർഷത്തിന്റെ റേഡിയേഷൻ പിന്നെയും പതിറ്റാണ്ടുകളോളം ജപ്പാനെ വേട്ടയാടി.
റേഡിയേഷൻ അതിപ്രസരത്തിൽ ഒന്നരലക്ഷത്തോളം പേർക്ക് പിൽക്കാലത്ത് ജീവൻ നഷ്ടമായി.
അതിലും ഇരട്ടിയാളുകൾ രോഗം ബാധിച്ച് ദുരിത ജീവിതം നയിക്കുന്നു.
ഹിരോഷിമാ പീസ് മെമ്മോറിയൽ പാർക്ക് ഇംഗ്ലീഷ് വിലാസം https://ml.wikipedia.org/wiki/Hiroshima_Peace_Memorial_Park
ജപ്പാനിലെ ഹിരോഷിമയിൽ സ്ഥിതിചെയ്യുന്ന ഒരു ഉദ്യാനമാണ് ഹിരോഷിമാ ശാന്തിസ്മാരക ഉദ്യാനം അഥവാ ഹിരോഷിമാ പീസ് മെമ്മോറിയൽ പാർക്ക് ( Hiroshima Peace Memorial Park ( 広島平和記念公園 , Hiroshima Heiwa Kinen Kōen ) ).
1945 ഓഗസ്റ്റ് 6-ന് ഹിരോഷിമയിൽ ആദ്യമായി അണുബോംബ് പ്രയോഗിച്ചതിനെത്തുടർന്ന് മരണമടഞ്ഞ 1,40,000-ത്തോളം ആളുകളുടെ ഓർമ്മയ്ക്കായാണ് ഉദ്യാനം നിർമ്മിച്ചിരിക്കുന്നത്.
ആണവായുധങ്ങൾ സൃഷ്ടിക്കുന്ന ഭീകരാന്തരീക്ഷത്തെ ഓർമ്മിപ്പിക്കുന്ന ഈ ഉദ്യാനം സമാധാനത്തിന്റെ പ്രതീകമായി നിലകൊള്ളുന്നു.
ഏറെ വർഷങ്ങൾക്കു മുമ്പ് അനേകം വ്യാപാര കേന്ദ്രങ്ങളും ജനവാസ കേന്ദ്രങ്ങളും ഉണ്ടായിരുന്ന ഈ പ്രദേശം അണുവിസ്ഫോടനത്തെ തുടർന്ന് തരിശു നിലമായി മാറി.
അണുബോംബ് വീണ അതേ സ്ഥലത്തു തന്നെയാണ് ഉദ്യാനം നിർമ്മിച്ചിരിക്കുന്നത്.
ജാപ്പനീസ് വാസ്തുശില്പിയായ കെൻസോ ടാംഗെയാണ് ഉദ്യാനം രൂപകല്പന ചെയ്തത്.
സമാധാന സന്ദേശങ്ങൾ പ്രചരിപ്പിക്കുന്ന  നിരവധി സ്മാരകങ്ങളും മ്യൂസിയങ്ങളും പഠനകേന്ദ്രങ്ങളുമാണ് ഇവിടെയുള്ളത്.
വർഷം തോറും ലക്ഷക്കണക്കിനാളുകൾ ഉദ്യാനം സന്ദർശിക്കുവാനെത്തുന്നു.
എല്ലാ വർഷവും ഓഗസ്റ്റ് 6 -ന് ഹിരോഷിമാ ദിനത്തിൽ ഇവിടെ ചില പ്രത്യേക പരിപാടികൾ നടക്കാറുണ്ട്.
ചരിത്രം ഹിരോഷിമയിലെ ആറ്റംബോംബ് പ്രയോഗം
1945 ഓഗസ്റ്റ് 6-ന് രാവിലെ 8.15-ന് ഹിരോഷിമയിൽ വച്ച്   മനുഷ്യർക്കു നേരെ ആദ്യമായി ആറ്റംബോംബ് ആക്രമണം നടന്നു.
40,000-ത്തോളം ജാപ്പനീസ് സൈനികർ പ്രവർത്തിക്കുന്ന സെക്കൻഡ് ജനറൽ ആർമിയുടെ ആസ്ഥാന മന്ദിരം സ്ഥിതിചെയ്യുന്ന ഹിരോഷിമാ നഗരത്തെയാണ് ബോംബിടാനായി ആദ്യം തിരഞ്ഞെടുത്തത്.
യുദ്ധത്തിനുശേഷം 1950 മുതൽ 1964 വരെയുള്ള വർഷങ്ങളിലാണ് ശാന്തിസ്മാരക ഉദ്യാനത്തിന്റെ നിർമ്മാണം നടന്നത്.
പ്രത്യേക ആകർഷണങ്ങൾ ഹിരോഷിമയിലെ ശാന്തിസ്മാരകം ഹിരോഷിമയിലെ ശാന്തിസ്മാരകം (ജെൻബകു ഡോം)
ഹിരോഷിമയിലെ അണുബോംബ് പ്രയോഗത്തെ അതിജീവിച്ച ഹിരോഷിമാ പ്രീഫെക്ചുറൽ ഇൻഡസ്ട്രിയൽ പ്രൊമോഷൻ ഹാൾ എന്ന കെട്ടിടത്തെ ഹിരോഷിമാ ശാന്തിസ്മാരകം (പീസ് മെമ്മോറിയൽ) എന്ന പേരിൽ സംരക്ഷിച്ചുവരുന്നു.
അണുവായുധ പ്രയോഗത്തിൽ നിന്നുണ്ടാകുന്ന നാശനഷ്ടങ്ങളെ പ്രതിനിധീകരിക്കുന്ന ഈ കെട്ടിടത്തെ സമാധാനത്തിന്റെ പ്രതീകമായും കണക്കാക്കുന്നു.
ഇവിടെ വരുന്ന സന്ദർശകർ ഇതിനെ ഒരു പവിത്രസ്ഥാനമായാണ് കരുതുന്നത്.
1996 ഡിസംബർ 7-ന് ഈ സ്മാരകത്തെ യുനെസ്‌കോയുടെ ലോക പൈതൃക സ്ഥാനങ്ങളുടെ പട്ടികയിൽ ഉൾപ്പെടുത്തി.
കുട്ടികളുടെ ശാന്തിസ്മാരകം
അണുബോംബ് പ്രഹരത്തിനിരയായ കുട്ടികൾക്കു വേണ്ടി ഉദ്യാനത്തിൽ നിർമ്മിച്ചിരിക്കുന്ന സ്മാരകമാണ് ചിൽഡ്രൻസ് പീസ് മോണ്യുമെന്റ് (കുട്ടികളുടെ ശാന്തിസ്മാരകം).
കടലാസുകൊണ്ട് ഉണ്ടാക്കിയ ഒരു കൊക്കിനെ കൈയ്യിൽ വച്ചുകൊണ്ടു നിൽക്കുന്ന പെൺകുട്ടിയുടെ പ്രതിമയാണ് ഇവിടുത്തെ പ്രധാന ആകർഷണം.
സഡാകോ സസാക്കി എന്ന പെൺകുട്ടിയുടെ യഥാർത്ഥ ജീവിതകഥയെ ആസ്പദമാക്കിയാണ് പ്രതിമ നിർമ്മിച്ചിരിക്കുന്നത്.
സ്ഫോടനത്തിനു ശേഷമുണ്ടായ അണുവികിരണമേറ്റാണ് സസാക്കി മരിച്ചത്.
കടലാസുകൊണ്ട് ആയിരം കൊക്കുകളെ ഉണ്ടാക്കിയാൽ മരണത്തിൽ നിന്ന് രക്ഷപ്പെടാൻ കഴിയുമെന്ന് അവൾ വിശ്വസിച്ചിരുന്നു.
ഈ കടലാസു കൊക്കുകളെ 'സഡാകോ കൊക്കുകൾ' എന്നാണ് വിളിക്കുന്നത്.
സ്മാരകം സന്ദർശിക്കാനെത്തുന്ന കുട്ടികൾ  പ്രതിമയ്ക്കു സമീപം സഡാകോ കൊക്കുകൾ തയ്യാറാക്കി വയ്ക്കാറുണ്ട്.
റെസ്റ്റ് ഹൗസ് ഹിരോഷിമാ ശാന്തിസ്മാരക ഉദ്യാനത്തിലെ റെസ്റ്റ് ഹൗസ്.
അണുബോംബ് പ്രയോഗത്തിനിരയായ മറ്റൊരു കെട്ടിടമാണ് റെസ്റ്റ് ഹൗസ്.
1929-ൽ നിർമ്മിച്ച ഈ കെട്ടിടം ഇന്ധന ശേഖരണത്തിനും വിതരണത്തിനും വേണ്ടിയാണ് ഉപയോഗിച്ചിരുന്നത്.
സ്ഫോടനം നടന്നപ്പോൾ കെട്ടിടത്തിലെ ഇന്ധനശേഖരം മുഴുവൻ കത്തിനശിച്ചു.
കെട്ടിടത്തിന്റെ കോൺക്രീറ്റു കൊണ്ടു നിർമ്മിതമായ അടിത്തറ മാത്രമാണ് നശിക്കാതെ നിന്നത്.
ഈ അടിത്തറയെ അതേപടി സംരക്ഷിച്ചുവരുന്നു.
ഇപ്പോൾ ഇതിനു മുകളിലായി പുതിയ കെട്ടിടം നിർമ്മിച്ചിട്ടുണ്ട്‌.
ഹിരോഷിമാ മുൻസിപ്പൽ ഗവൺമെന്റിനാണ് ഇതിന്റെ സംരക്ഷണച്ചുമതല.
അണുബോംബ് പ്രഹരത്തെ അതിജീവിച്ച റെസ്റ്റ് ഹൗസിന്റെ അടിത്തറ മ്യൂസിയങ്ങൾ ഹിരോഷിമാ ശാന്തിസ്മാരക മ്യൂസിയം ഹിരോഷിമാ ശാന്തിസ്മാരക മ്യൂസിയം
ഉദ്യാനത്തിലെ പ്രധാനപ്പെട്ട മ്യൂസിയമാണ് ഹിരോഷിമാ ശാന്തിസ്മാരക മ്യൂസിയം.
ഈ മ്യൂസിയം ഹിരോഷിമയിലെ അണുബോംബ് പ്രയോഗത്തെപ്പറ്റിയുള്ള വിശദാംശങ്ങൾ നൽകുന്നു.
ബോംബുകളെക്കുറിച്ചും അവയുടെ പ്രയോഗം മൂലമുണ്ടാകുന്ന പ്രശ്നങ്ങളെക്കുറിച്ചും ബോധവൽക്കരണം നൽകുന്ന ചിത്രങ്ങളും ഇവിടെ പ്രദർശിപ്പിച്ചിട്ടുണ്ട്.
ഇന്റർനാഷണൽ കോൺഫെറൻസ് സെന്റർ ഹിരോഷിമ ഇന്റർനാഷണൽ കോൺഫെറൻസ് സെന്റർ ഹിരോഷിമ
ഹിരോഷിമാ ശാന്തിസ്മാരക മ്യൂസിയത്തിന്റെ പടിഞ്ഞാറ് വശത്തായി ഹിരോഷിമാ ഇന്റർനാഷണൽ കോൺഫെറൻസ് സെന്റർ സ്ഥിതിചെയ്യുന്നു.
ഹിരോഷിമാ നാഷണൽ പീസ് മെമ്മോറിയൽ ഹാൾ ഹാൾ ഓഫ് റിമെമ്പ്രൻസ്
അണുബോംബ് പ്രയോഗത്തിൽ കൊല്ലപ്പെട്ടവരുടെ ഓർമ്മയ്ക്കായി ജാപ്പനീസ് സർക്കാർ ഇവിടെ നിർമ്മിച്ച കെട്ടിടമാണ് ഹിരോഷിമാ നാഷണൽ പീസ് മെമ്മോറിയൽ ഹാൾ.
കൊല്ലപ്പെട്ടവരുടെ വിവരങ്ങൾ പ്രദർശിപ്പിച്ചിരിക്കുന്ന ഭാഗമാണ് പ്രധാന ആകർഷണം.
ഇതുകൂടാതെ സെമിനാർ റൂം, ഹാൾ ഓഫ് റിമെമ്പ്രൻസ്, ഗ്രന്ഥശാലകൾ എന്നിവയുമുണ്ട്‌.
കൊല്ലപ്പെട്ടവരുടെ ഓർമ്മയ്ക്കായി 1,40,000 ടൈലുകൾ കൊണ്ടു നിർമ്മിച്ചതാണ് ഹാൾ ഓഫ് റിമെമ്പ്രൻസ്.
മറ്റു സ്മാരകങ്ങൾ മെമ്മോറിയൽ സെനോടഫ്
ഉദ്യാനത്തിന്റെ മധ്യഭാഗത്തുള്ള ഒരു സ്മാരകമാണ് മെമ്മോറിയൽ സെനോടഫ്.
സ്ഫോടനത്തിൽ കൊല്ലപ്പെട്ടവരുടെ പേരുകൾ ഇവിടെ ആലേഖനം ചെയ്തിട്ടുണ്ട്.
1952 ഓഗസ്റ്റ് 6-നാണ് ഇതു നിർമ്മിച്ചത്.
ഇവിടെ ജാപ്പനീസ് ഭാഷയിൽ "安らかに眠って下さい 過ちは 繰返しませぬから" എന്നു രേഖപ്പെടുത്തിയിട്ടുണ്ട്.
ഇവിടെയുള്ള എല്ലാ ആത്മാക്കളും സമാധാനത്തോടെ വിശ്രമിക്കട്ടെ....
നമ്മൾ ഈ തെറ്റ് ഇനി ആവർത്തിക്കുകയില്ല...
എന്നാണ് ഈ വാചകത്തിന്റെ അർത്ഥം.
സമാധാന ജ്യോതി
അണുബോംബ് പ്രയോഗത്തിനിരയായവരുടെ ഓർമ്മയ്ക്കായി ഇവിടെ ഒരു ദീപം കെടാതെ സൂക്ഷിച്ചിട്ടുണ്ട്.
1964 മുതൽ ഈ സമാധാന ജ്യോതി അണയാതെ കത്തിക്കൊണ്ടിരിക്കുകയാണ്.
ഭൂമിയിലുള്ള എല്ലാ അണുവായുധങ്ങളും നീക്കം ചെയ്യുന്നതു വരെയും ദീപം കെടാതെ സൂക്ഷിക്കാനാണ് തീരുമാനിച്ചിരിക്കുന്നത്.
സമാധാനത്തിന്റെ മണിനാദം
ഹിരോഷിമാ ശാന്തിസ്മാരക ഉദ്യാനത്തിൽ മൂന്ന് ബെല്ലുകളുണ്ട്.
ഇതിലെ ചെറിയ മണി പീസ് മെമ്മോറിയൽ ചടങ്ങിൽ മാത്രമേ മുഴക്കുകയുള്ളൂ.
ഹിരോഷിമാ ശാന്തിസ്മാരക മ്യൂസിയത്തിന്റെ കിഴക്കുവശത്താണ് ഈ മണിയുള്ളത്.
കുട്ടികളുടെ ശാന്തിസ്മാരകത്തിനു സമീപമുള്ള മണിയാണ് സഞ്ചാരികളുടെ ശ്രദ്ധയാകർഷിക്കുന്നത്.
ലോക സമാധാനത്തിനു വേണ്ടി ഇവിടുത്തെ മണി എപ്പോഴും മുഴങ്ങിക്കൊണ്ടേയിരിക്കുന്നു.
1964-ൽ നിർമ്മിച്ച ഈ മണിയുടെ ഉപരിതലത്തിൽ ലോക ഭൂപടം ആലേഖനം ചെയ്തിരിക്കുന്നു.
ഇതു കൂടാതെ സ്വയം നിങ്ങളെ അറിയുക എന്ന വാചകം ജാപ്പനീസ് , ഗ്രീക്ക് , സംസ്കൃതം തുടങ്ങി ഭാഷകളിൽ രേഖപ്പെടുത്തിയിട്ടുണ്ട്.
അറ്റോമിക് ബോംബ് മെമ്മോറിയൽ മൗണ്ട് അറ്റോമിക് ബോംബ് മെമ്മോറിയൽ ഗ്രൗണ്ട്
സ്ഫോടനത്തിൽ കൊല്ലപ്പെട്ട 70,000-ത്തോളം പേരുടെ ചിതാഭസ്മം അടക്കം ചെയ്തിരിക്കുന്ന പുൽമേടാണ് അറ്റോമിക് ബോംബ് മെമ്മോറിയൽ മൗണ്ട്.
സെനോടഫ് ഫോർ കൊറിയൻ വിക്ടിംസ്
ഹിരോഷിമയിലും നാഗസാക്കിയിലും അണുവായുധ പ്രഹരത്തിൽ കൊല്ലപ്പെട്ട കൊറിയൻ വംശജർക്കായി പ്രത്യേകം തയ്യാറാക്കിയിരിക്കുന്ന സ്മാരകമാണിത്.
ഏതാണ്ട് 45,000-ത്തോളം കൊറിയൻ വംശജരാണ് കൊല്ലപ്പെടുകയോ അണുവികിരണമേൽക്കുകയോ ചെയ്തത്.
സ്മാരകത്തിൽ കൊറിയൻ ദേശീയ ചിഹ്നങ്ങൾ രേഖപ്പെടുത്തിയിട്ടുണ്ട്.
ശാന്തി കവാടങ്ങൾ ശാന്തി കവാടങ്ങൾ
2005-ൽ നിർമ്മിച്ച ഈ സ്മാരകത്തിന് സവിശേഷമായ പത്തു വാതിലുകളുണ്ട്.
ഓരോ വാതിലിനും 9 മീറ്റർ ഉയരവും 2.6 മീറ്റർ വീതിയുമുണ്ട്.
ഇവയിൽ സമാധാനം എന്ന വാക്ക് 49 ഭാഷകളിൽ ആലേഖനം ചെയ്തിരിക്കുന്നു.
ഇതിലെ ഒമ്പതു കവാടങ്ങൾ നരകത്തിലെ ഒമ്പതു വലയങ്ങളെ സൂചിപ്പിക്കുന്നു.
അണുവായുധ പ്രഹരമേറ്റ് നരകമായിത്തീർന്ന ഹിരോഷിമയെയാണ് പത്താമത്തെ വാതിൽ പ്രതിനിധീകരിക്കുന്നത്.
വിദ്യാർത്ഥികൾക്കായുള്ള സ്മാരകം വിദ്യാർത്ഥികൾക്കുള്ള സ്മാരകം
സ്ഫോടനത്തിൽ കൊല്ലപ്പെട്ട പതിനായിരത്തോളം വിദ്യാർത്ഥികളുടെ ഓർമ്മയ്ക്കായി 1967 മേയിൽ നിർമ്മിച്ച സ്മാരകമാണിത്.
അഞ്ച് നിലകളുള്ള ഈ കെട്ടിടത്തിന് 12 മീറ്റർ ഉയരമുണ്ട്.
സമാധാനത്തിന്റെ പ്രതീകമായ വെള്ളരിപ്രാവുകളെ ഇവിടെ വളർത്തുന്നു.
മറ്റു സ്മാരകങ്ങൾ ഹിരോഷിമാ ശാന്തിസ്മാരകം ഒരു സൂര്യാസ്തമയ സമയത്ത് ഹിരോഷിമയിലെ ശാന്തി തടാകം കൊടുങ്കാറ്റിൽ അകപ്പെട്ട അമ്മയുടെയും കുഞ്ഞിന്റെയും പ്രതിമയും ഫൗണ്ടെൻ ഓഫ് പ്രെയറും.
ഉദ്യാനത്തിലെ മറ്റു സ്മാരകങ്ങൾ.
(ചില പേരുകൾ ഇംഗ്ലീഷിൽ തന്നെ നൽകിയിരിക്കുന്നു) ശാന്തി തടാകം - ഉദ്യാനത്തിൽ സ്ഥിതിചെയ്യുന്ന ഒരു ചെറിയ കുളമാണ് ശാന്തി തടാകം (Pond of Peace) പീസ് ക്ലോക്ക് ടവർ എ-ബോംബ്ഡ് ഗ്രേവ് സ്റ്റോൺ ജിസേഞ്ജി ക്ഷേത്രം (Jisenji temple) പീസ് ഫൗണ്ടെൻ പഴയ Aiou Bridgeന്റെ അവശിഷ്ടങ്ങൾ ആറ്റംബോംബിനെ നേരിട്ട ഫീനിക്സ് മരങ്ങൾ - ഇവയെ ചൈനീസ് പാരസോൾസ് എന്നും വിളിക്കുന്നു.
സ്ഫോടനത്തിൽ ഇവയ്ക്കൂ കാര്യമായ നാശനഷ്ടങ്ങളുണ്ടായെങ്കിലും പൂർണ്ണമായും നശിച്ചിരുന്നില്ല.
1973-ൽ ഹിരോഷിമാ പോസ്റ്റ് ആൻഡ് ടെലികമ്മ്യൂണിക്കേഷൻ ഓഫീസിന്റെ ഉദ്യാനത്തിൽ നിന്നും ഇവിടേക്കു കൊണ്ടുവന്നു.
ലിൻഡെൻ ട്രീ മോണ്യുമെന്റ് ഹെയർ മോണ്യുമെന്റ് ഹിരോഷിമാ സിറ്റി സീറോ മൈൽസ്റ്റോൺ Peace Cairn സ്റ്റോൺ ലാന്റേൺ ഓഫ് പീസ് ഫ്രെണ്ട്ഷിപ്പ് മോണ്യുമെന്റ് പീസ് മെമ്മോറിയൽ പോസ്റ്റ് പീസ് ടവർ ഫൗണ്ടെൻ ഓഫ് പ്രെയർ മോണ്യുമെന്റ് ഓഫ് പ്രെയർ പ്രെയർ മോണ്യുമെന്റ് ഫോർ പീസ് പ്രെയർ ഹൈകു മോണ്യുമെന്റ് ഫോർ പീസ് ഹിരോഷിമാ മോണ്യുമെന്റ് ഫോർ ദി അറ്റോമിക് ബോംബ് വിക്ടിംസ് കൊടുങ്കാറ്റിൽ അകപ്പെട്ട അമ്മയുടെയും കുട്ടിയുടെയും പ്രതിമ പീസ് വാച്ച് ടവർ - ആറ്റംബോംബ് പതിച്ചതു മുതലുള്ള ദിവസങ്ങളെ പ്രദർശിപ്പിക്കുന്നു.
Statue of Peace "New Leaves" - from the words of Dr.Hideki Yukawa - designed, carved by Katsuzo Entsuba Statue of Merciful Mother Statue of a Prayer for Peace The Figure of the Merciful Goddess of Peace (Kannon) Mobilized Students' Merciful Kannon Monument Hiroshima Second Middle School A-bomb Memorial Monument Memorial Monument of the Hiroshima Municipal Commercial and Shipbuilding Industry Schools Monument to the A-bombed Teachers and Students of National Elementary Schools A-bomb Monument of the Hiroshima Municipal Girl's High School Monument Dedicated to Sankichi Tōge Monument to Tamiki Hara Literary Monument Dedicated to Miekichi Suzuki Monument in Memory of Dr.Marcel Junod Clock Commemorating the Repatriation of Those Who Chose to Return to the Democratic People's Republic of Korea Monument of the Former North Tenjin-cho Area Monument of the Former South Tenjin-cho Area Monument of the Former Zaimoku-cho Memorial Tower for A-bomb-related Victims Memorial Tower to Console A-bomb Victims Monument in Memory of the Korean Victims of the A-bomb Monument of the Volunteer Army Corps Monument of "Zensonpo"(All Japan Nonlife Insurance Labor Union) Monument to Those Who Died From the Chūgoku-Shikoku Public Works Office Monument of the Hiroshima District Lumber Control Corporation Monument Dedicated to Construction Workers and Artisans Monument to the Employees of the Hiroshima Post Office Monument of the Hiroshima Gas Corporation Monument to the Employees of the Coal Control-related Company Monument for the A-bomb Victims from the Hiroshima Agricultural Association Monument to Mr. Norman Cousins Monument of US POWS {at former Chugoku MP HQ } ആഘോഷങ്ങൾ ഹിരോഷിമാ പീസ് മെമ്മോറിയൽ സെറിമണി
എല്ലാവർഷവും ഓഗസ്റ്റ് 6-ന് ഇവിടെ പ്രത്യേക പരിപാടികൾ നടക്കാറുണ്ട്.
ഹിരോഷിമാ പീസ് മെമ്മോറിയൽ സെറിമണി (ഓർമ്മ പുതുക്കൽ ചടങ്ങ്) ആണ് പ്രധാന പരിപാടി.
ഈ ദിവസം ദുരന്തത്തിന്റെ സ്മരണ പുതുക്കുകയും ലോക സമാധാനത്തിനു വേണ്ടിയുള്ള പ്രാർത്ഥനകൾ നടത്തുകയും ചെയ്യുന്നു.
1945 ഓഗസ്റ്റ് 6-ന് രാവിലെ 8:15-നായിരുന്നു ഹിരോഷിമയിൽ അണുബോംബ് പതിച്ചത്.
അതിനാൽ ഈ ദിവസം രാവിലെ 8:15-ന് ഒരു മിനിറ്റ് നേരം മൗനാചരണം നടത്തുന്നു.
റാന്തൽ വിളക്കുകൾ നദിയിലൂടെ ഒഴുകുന്നു.
ലാന്റേൺ ചടങ്ങ്
സ്ഫോടനത്തിൽ കൊല്ലപ്പെട്ടവരുടെ ആത്മശാന്തിക്കായി സമാധാന സന്ദേശങ്ങൾ രേഖപ്പെടുത്തിയ റാന്തൽ വിളക്കുകൾ (ലാന്റേൺ) മോട്ടോയസു നദിയിലേക്ക് ഒഴുക്കിവിടുന്ന ചടങ്ങാണിത്.
ഹിരോഷിമയിലെ പുഷ്പോത്സവം
എല്ലാവർഷവും മേയ് മാസം ഉദ്യാനത്തിൽ വച്ച് പുഷ്പോത്സവം (ഹിരോഷിമാ ഫ്ലവർ ഫെസ്റ്റിവൽ) നടത്താറുണ്ട്.
മഞ്ഞുകാലത്ത് ഹിരോഷിമാ ഡ്രീമിനേഷൻ എന്ന പരിപാടിയും സംഘടിപ്പിക്കാറുണ്ട്.
അവലംബം ഇതും കാണുക ഹിരോഷിമാ ശാന്തിസ്മാരകം സഡാകോ സസാക്കി ഒറിഗാമി ; കടലാസു കൊണ്ടു വിവിധ രൂപങ്ങളുണ്ടാക്കുന്ന കല.
പുറത്തേക്കുള്ള കണ്ണികൾ Hiroshima Peace Memorial Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Hiroshima Peace Memorial Museum (Guide to Peace Memorial Park) Hiroshima National Peace Memorial Hall for the Atomic Bomb Victims Archived 2009-09-03 at the Wayback Machine .
Hiroshima Peace Camp 2011 Archived 2011-06-09 at the Wayback Machine .
Chugoku Newspaper special article of Hirosima "The park had to change the original design" Archived 2000-09-03 at the Wayback Machine .
Chugoku Newspaper special article of Hirosima "The reconstruction map of the town used be there" Archived 2000-09-03 at the Wayback Machine .
hiroshima peace memorial park blog in japanese Peace Message, Lantern Ceremony, 2009 U.S. Attending 2010 Hiroshima Memorial - video report by Democracy Now!
ഹിരോള ഇംഗ്ലീഷ് വിലാസം https://ml.wikipedia.org/wiki/Hirola
കെനിയയുടെയും സൊമാലിയ യുടെയും അതിർത്തിയിലെ ഊഷരമായ പുൽപ്രദേശങ്ങളിൽ കാണപ്പെടുന്ന 
ഒരുതരം മാൻ ആണ് ഹിരോള .
Beatragus hunteri എന്ന ശാസ്ത്ര നാമത്തിൽ അറിയപ്പെടുന്ന ഇതിനെ Hunter's hartebeest , "Hunter's antelope" എന്നും വിളിക്കുന്നു.
1888 ൽ ജന്തുശാസ്ത്രജ്ഞൻ ആയ എച്ച്.സി.വി. ഹണ്ടർ ആണ് ഇതിനെ ശാസ്ത്രലോകത്തിനു പരിചയപ്പെടുത്തിയത്.
പഠനങ്ങൾ അനുസരിച്ച് 500 നും 1200 നും ഇടയിലാണ് ഇവയുടെ ആകെ എണ്ണം.
ഗുരുതരമായ വംശ നാശ ഭീഷണി നേരിടുന്ന ഇവയ്ക്ക് വംശ നാശം സംഭവിച്ചാൽ ആധുനിക ആഫ്രിക്കൻ വൻകരയിൽ നിന്നും വംശനാശം സംഭവിക്കുന്ന ആദ്യ സസ്തനി ആയിരിക്കും ഹിരോള.
ലോക ഹിരോള ദിനം
ആഗസ്റ്റ് 12 ന് ലോക ഹിരോള ദിനമായി ആചരിക്കുന്നു.
ഹിരോഷിമ ഇംഗ്ലീഷ് വിലാസം https://ml.wikipedia.org/wiki/Hiroshima
ജപ്പാനിലെ സമുദ്രത്തോട് ചേർന്നു കിടക്കുന്ന ഒരു നഗരമാണ് ഹിരോഷിമ .
ലോകത്ത് ആദ്യമായി യുദ്ധത്തിനിടക്ക് അണുബോംബ് ഉപയോഗിച്ചത് ഈ പട്ടണത്തിലാണ്.
രണ്ടാം ലോക മഹായുദ്ധത്തിലാണ് അമേരിക്കൻ പട്ടാളം 1945 ഓഗസ്റ്റ് 6 ന് ഹിരോഷിമയിൽ ആദ്യ അണുബോംബ് പ്രയോഗിച്ചത്.
അണുബോംബ് വീണ മറ്റൊരു നഗരം നാഗസാക്കി ആണ്.
ചരിത്രം ഹിരോഷിമയിൽ വീണ ആറ്റം ബോംബ്
1589 ൽ സെറ്റോ ഉൾക്കടലിൽ മോറി ടെറുമോട്ടോ എന്നയാളാണ് ഹിരോഷിമ അടങ്ങുന്ന ദ്വീപ് കണ്ടെത്തിയത്.
1871 ൽ ഹിരോഷിമ പ്രവിശ്യയുടെ തലസ്ഥാനമായി ഹിരോഷിമ മാറി.
ഹിരോഷിമയുടെ ചരിത്രം തിരുത്തിയെഴുതിയത് രണ്ടാം ലോകമഹായുദ്ധമായിരുന്നു.
അച്ചുതണ്ട് ശക്തികളിൽ ഒരു പ്രധാന രാജ്യമായിരുന്ന ജപ്പാനെ അടിയറവ് പറയാൻ സഖ്യകക്ഷികളിൽ പ്രമുഖരായിരുന്ന അമേരിക്ക കണ്ടെത്തിയ അവസാന മാർഗ്ഗമായിരുന്ന അണുവായുധ പ്രയോഗം.1945 ഓഗസ്റ്റ് 6-ന്‌ പ്രയോഗിച്ച ആദ്യ അണുബോംബായ ലിറ്റിൽ ബോയ് ഏതാണ്ട് 1,00,000 പേരുടെ മരണത്തിന്‌ കാരണമായി.
3,90,000 മുതൽ 5,140,000 വരെ ആളുകൾ ആണവവികിരണം മൂലം പിൽക്കാലത്ത് മരിച്ചതായും കണക്കാക്കുന്നു.
നാലു ദിവസങ്ങൾക്കിടയിൽ രണ്ടു വൻനഗരങ്ങൾ ഓരോന്നും നിമിഷങ്ങൾക്കകം ചുട്ടുകരിക്കപ്പെടുകയും പതിനായിരക്കണക്കിനാളുകൾ പൊള്ളലേറ്റും ശ്വാസംമുട്ടിയും കൂട്ടത്തോടെ മരിക്കുകയും ചെയ്തു.
ജപ്പാനിലെ ഹിരോഷിമയും നാഗസാക്കിയും അങ്ങനെ ആണവായുധത്തിൻറെ അതിഭയാനകമായ സംഹാരശക്തിയുടെ ആദ്യത്തെ ഇരകളായി.